ՀՀ Նախագահի նստավայրում բարձրաստիճան հյուրի դիմավորման պաշտոնական արարողությունից հետո կայացել է Ռոբերտ Քոչարյանի եւ Մոհհամադ Խաթամիի առանձնազրույցը: Երկու երկրների ղեկավարները քննարկել են հայ-իրանական հարաբերությունների տարբեր բնագավառներին, համագործակցության ներկա վիճակին եւ հեռանկարներին վերաբերող հարցերի լայն շրջանակ, ինչպես նաեւ տեսակետներ են փոխանակել տարածաշրջանային ու միջազգային հարցերի վերաբերյալ: Հայաստանի եւ Իրանի նախագահները նշել են, որ տարածաշրջանային բազմակողմ համագործակցության խորացման եւ տարածաշրջանի երկրների շահերի մերձեցման ճանապարհով հնարավոր է բարենպաստ մթնոլորտ ստեղծել տարածաշրջանում առկա հակամարտությունների կարգավորման համար: